Document ID: 31998D0010

Id-Deċiżjoni tal-Kummissjoni
tas-16 ta’ Diċembru 1997
li tħejji listi provviżorji għall-istabbilimenti ta’ pajjiżi terzi li minnhom l-Istati Membri huma awtorizzati li jimportaw prodotti preparati mil-laħam ta’ annimali bovini tal-majjal, taż-żiemel u tan-nagħaġ u tal-mogħoż
(Test b’rilevanza għaż-ŻEE)
(98/10/KE)
IL-KUMMISSJONI TAL-KOMMUNITAJIET EWROPEJ,
Wara li kkonsidrat it-Trattat li jistabilixxi il-Kommunità Ewropea;
Wara li kkonsidrat id-Deċiżjoni tal-Kunsill 95/408/KE tat-22 ta’ Ġunju 1995 dwar il-kondizzjonijiet għat-tħejjija, għal perjodu temporanju, tal-listi provviżorji ta’ l-istabbilimenti f’pajjiżi terzi li minnhom l-Istati Membri jawtorizzaw l-importazzjoni ta’ ċerti prodotti ta’ oriġini mill-annimali, prodotti mis-sajd jew molluski ħajjin b-valvoli [1], kif emendata bid-Deċiżjoni 97/34/KE [2], u b’mod partikulari l-Artikolu 2(4) tagħha,
Billi d-Deċiżjoni tal-Kummissjoni 97/222/KE [3], tħejji lista ta’ pajjiżi terzi li minnhom l-Istati Membri jawtorizzaw l-importazzjoni ta’ prodotti tal-laħam;
Billi għall-pajjiżi f’dik il-lista il-ħtiġiet tas-saħħa ta’ l-annimali u ċ-ċertifikazzjoni veterinarja għall-importazzjoni tal-prodotti tal-laħam ġew preskritti fid-Deċiżjoni tal-Kummissjoni 97/221/KE [4];
Billi l-listi provviżjorji ta’ stabbilimenti f’pajjiżi terzi li minnhom l-Istati Membri jawtorizzaw l-importazzjoni ta’ prodotti preparati mill-laħam ta’ annimali bovini, tal-majjal, taż-żiemel, tan-nagħaġ u tal-mogħoż tħejjew skond id-Deċiżjoni tal-Kummissjoni 97/365/KE [5];
Billi l-Kummissjoni irċeviet mill-Kroazja lista ta’ stabbilimenti, li tiggarantixxi li l-kondizzjonijiet jikkonformaw mal-ħtiġiet tas-saħħa u jekk stabbiliment jonqos milli jagħmel dan, l-attivitajiet ta’ esportazzjoni lejn il-Komunità Ewropeja għandhom jiġu sospiżi;
Billi l-Kummissjoni ma kinetx kapaċi illi tiżgura l-infurzar fil-pajjiżi terzi kollha konċernati l-konformità ta’ l-istabbilimenti tagħhom mal-ħtiġiet tal-Komunità u l-validità tal-garanziji provduti mill-awtoritajiet kompetenti;
Billi l-listi provviżorji ta’ stabbilimenti illi jipproduċu prodotti tal-laħam tista’ titħejja fir-rigward tal-Kroazja;
Billi l-miżuri li għalihom tipprovdi din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
1. L-Istati Membri għandhom jawtorizzaw l-importazzjoni ta’ prodotti ppreparati mill-laħam ta’ annimali bovini, tal-majjal, taż-żiemal, tan-nagħaġ u tal-mogħoż mill-istabbilimenti preskritti fl-Anness hawn mehmuż.
2. L-importazzjoni ta’ prodotti preparati tal-laħam għandha tibqa’ suġġetta għad-disposizzjonijiet veterinarji tal-Kommunità adotatti band’oħra.
Artikolu 2
Din id-Deċiżjoni għandha tapplika mill-15 ta’ Diċembru 1997.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fis-16 ta’ Diċembru 1997

Labels: 3
17
5